Xabier Viar

Xabier Viar Olloki  () (Bilbo, 1946-Ibidem, 2021eko urriaren 28) arte espezialista, idazlea eta kritikaria, 2002tik 2017ra Bilboko Arte Ederren Museoaren zuzendaria izan zen.https://www.eitb.eus/eu/kultura/artea/osoa/8414317/javier-viar-bilboko-arte-ederren-museoaren-zuzendari-ohia-zendu-da/

 Biografia 
Viarrek Madrilgo Complutense Unibertsitatean Farmazia ikasketak egin zituen, 1969an bukatuz. 1972tik arte kritikari gisa komunikabide desberdinetan idazten hasi zuen; aktibitate hau bizitza osoan egin zuen. Komisario gisa erakusketa ugari antolatu zituen, besteak beste, Rafael Ruiz Balerdiri, Eduardo Chillidari, Carmelo Ortiz de Elgeari, Bixente Ameztoiri eskainitakoak. XX. mendeko 80. hamarkadan Bizkaiko Farmazilarien Elkargo Ofizialaren presidentea izan zen. Urte horietan ere, Arte Ederren Museoaren Patronatuaren partaidea izan zen. 1985ean Eusko Jaurlaritzaren Kultura Kontseilariaren Aholku Batzordearen partaidea izendatu zuten. 1991tik 1994ra Guggenheim Museoaren erosketen batzordearen kolaboratzaile izan zen. 1991tik 2001 arte Arte Ederren Museoaren Administrazio-batzordean aritu zen. 2002an museo horren presidentea izendatu zuten, 2017 arte. Azken urte horretan zuzendaritza Migel Zugazaren eskuetara itzuli zen.

2008an, Frantziako Kultura Ministerioak Arte eta Letren Ordenaren kondekorazioa eman zion.https://www.museobilbao.com/pdf/JAVIER%20VIAR%20-%20CV%20-%20CAS.pdf

 Obra 
 2021: Hijos de la angustia, arteari buruzko idazlanak.
 2009: Pacho Gaminde. La sombra de Sócrates (biografia)
 2003: Ciudad en cauce/Hiria Uhaskan 1970-2002 (poesia) 
 1992: La muerte de la novia. Pio Baroja saria 1991 (eleberria) 
 1992: La agonía del ángel (eleberria) 
 1992: La muerte de la novia, Irun saria 1992 (eleberri laburra)
 1991: La sangre del doral, Pio Baroja saria (eleberria) 
 1989: El Paraíso a cambio (poesia) 

Halaber, antologia desberdinetan parte hartu zuen.

 Erreferentziak 

 Kanpo estekak 
 Xabier Viarren heriotza Berria egunkarian, 2021/10/28.
 :Idazlearen kronologia.
 :J.A. Pérez Capeitioren artikulua Javier Viarri buruz, Bilbao aldizkarian, 2021eko azaroan, 39 or.
 :Javier Viar Auñamendi Entziklopedian.

Kategoria:Bilbotarrak
Kategoria:Bilboko idazleak
Kategoria:Euskal Herriko arte kritikariak
Kategoria:Bilboko Arte Ederren museoaren zuzendariak
Kategoria:Euskal Herriko farmazialariak
Kategoria:Bilbon hildakoak
Kategoria:Euskal Herriko gaztelaniazko eleberrigileak
Kategoria:Euskal Herriko gaztelaniazko poetak